62019TO0627_INF
Unionin yleisen tuomioistuimen presidentin määräys 31.1.2020 – Shindler ym. vastaan komissio
(asia T-627/19 R)
(Väliaikainen oikeussuoja – Vapauden, turvallisuuden ja oikeuden alue – Yhdistyneen kuningaskunnan ero unionista – Jossakin toisessa unionin jäsenvaltiossa asuvat Yhdistyneen kuningaskunnan kansalaiset – Unionin kansalaisuuden menettäminen – Laiminlyöntikanne – Välitoimihakemuksen tutkimatta jättäminen)
1.
Väliaikainen oikeussuoja – Täytäntöönpanon lykkääminen – Välitoimet –Myöntämisedellytykset – Fumus boni juris – Kiireellisyys – Vakava ja korjaamaton vahinko – Yhtäaikaisuus – Kaikkien kysymyksessä olevien intressien vertailu – Tutkimisjärjestys ja selvittämistapa – Välitoimista päättävän tuomarin harkintavalta
(SEUT 256 artiklan 1 kohta, SEUT 278 ja SEUT 279 artikla; unionin yleisen tuomioistuimen työjärjestyksen 156 artikla)
(ks. 12, 14 ja 15 kohta)
2.
Väliaikainen oikeussuoja – Täytäntöönpanon lykkääminen – Tutkittavaksi ottamisen edellytykset – Kantajan intressi saada haettu täytäntöönpanon lykkääminen – Kielteiseen hallinnolliseen päätökseen kohdistettu vaatimus –Täytäntöönpanon lykkäämisellä ei voida muuttaa kantajan tilannetta – Oikeussuojan tarpeen puuttuminen – Tutkimatta jättäminen
(SEUT 278 artikla; unionin yleisen tuomioistuimen työjärjestyksen 156 artiklan 4 kohta)
(ks. 21 kohta)
3.
Rajavalvonta, turvapaikka ja maahanmuutto – Maahanmuuttopolitiikka –Yhdistyneen kuningaskunnan kansalaisten asema Yhdistyneen kuningaskunnan erottua unionista – Välitoimien toteuttaminen – Komission toimivalta – Välitoimihakemus, jossa vaaditaan komission velvoittamista toteuttamaan toimia, joilla kantajien unionin kansalaisuus säilytetään mainitun päivämäärän jälkeen tai heille vahvistetaan vaihtoehtoinen asema – Hylkääminen
(SEUT 263, SEUT 266 ja SEUT 279 artikla)
(ks. 24 kohta)
Aihe
SEUT 279 artiklaan ja unionin yleisen tuomioistuimen työjärjestyksen 156 artiklaan perustuva vaatimus, joka koskee yhtäältä sitä, että on kumottava komission 13.9.2019 tekemä nimenomainen päätös olla tunnustamatta laiminlyöntiään, ja toisaalta sitä, että komissio on velvoitettava toteuttamaan tiettyjä välitoimia, jotta kantajat voivat säilyttää unionin kansalaisuutensa Ison-Britannian ja Pohjois-Irlannin yhdistyneen kuningaskunnan erottua Euroopan unionista, sekä tekemään väliaikainen päätös unionin kansalaisuudelle vaihtoehtoisesta asemasta, joka sisältää maahanpääsyä, oleskelua, sosiaalisia oikeuksia ja ammattitoimintaa koskevia eri toimenpiteitä, joita sovelletaan, ellei Yhdistyneen kuningaskunnan ja Euroopan unionin välistä erosopimusta saada aikaan
Ratkaisu
1)
Välitoimihakemus hylätään.
2)
Oikeudenkäyntikuluista päätetään myöhemmin.